Leider isch dr Werner Huber nach 20 jähriger Dirigäntetätigkeit verstorbe. Fritz Spycher isch bereit gsy das Amt z'übernäh. I der Zyt mit ihm hei mir e regi Vereinstätigkeit gha, wie Mitorganisation vom Mittelländische Schwingfescht 1966 z'Oberbottige, Singe im Radio, Konzärt u Theater in Mezières, usw. D's 40 jährige Jubiläum isch am Herbschtkonzärt nur erwähnt  worde, hingäge het me dr Peter Wüthrich zum Ehrepresidänt erkore. Grosses Glück het üs beschert mit em Ytritt vom Hans-Ruedi Steiner als Jodler. Sy Begabig u Chönne het üs agspornt u ds Niveau vom Klub isch merklig gstiege.